สอบถามนะค่ะคุณ ทานยาคุมแบบ21 ช่วงเว้น7วันมีเพศสัมพันธ์แต่ใส่ถุงยางอนามัย จะช่วยป้องกันการตั้งครรภ์ได้มั้ยค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะโดยยาคุมกำเนิดแบบแผงจะแบ่งออกเป็นชนิดที่กิน 21 วันหรือ 28 วัน กรณีที่กินแบบ 21 วันนั้น 7 วันที่หยุดยามักจะเป็นช่วงที่ประจำเดือนมา ซึ่งก็ค่อนข้างปลอดภัยในการมีเพศสัมพันธ์ แต่หากใส่ถุงยางอนามัยร่วมด้วยก็จะช่วยป้องกันได้เพิ่มอีกระดับหนึ่งค่ะไม่แนะนำการมีเพศสัมพันธ์ในช่วงที่มีประจำเดือนนะคะ เพราะเพิ่มโอกาสการติดเชื้อบริเวณช่องคลอดหรือปากมดลูก และควรรับประทานยาคุมทุกวันอย่างสม่ำเสมอ